open-index/open-wikipedia-markdown huggingface dataset:
Tuba Azmuda

**Tuba Azmuda** (; 1878–1936) 1907-yilda Eronda qizlar uchun birinchi maktabni tashkil etgan eronlik maʼrifatparvar edi. U jamiyatining uzluksiz qarshiligiga qaramay, maktabni saqlab qoldi va kengaytirdi.

## Hayoti
Tuba Azmuda oʻn toʻrt yoshida armiyada ofitser boʻlib ishlagan odamga turmushga chiqqan. Eri uning oʻqishini davom ettirishini qoʻllab-quvvatlagan va u taʼlimini ham mustaqil ravishda, ham til oʻqituvchilari yordami bilan davom ettirgan.

## Namus maktabi
1907 yoki 1911-yilda bir guruh ayollar Tehronda uchrashib, Eron qizlarining taʼlimini yaxshilash masalasini muhokama qilish va bu borada ishlash uchun toʻplandilar. Oʻsha vaqtda qizlar odatda uylaridan tashqarida oʻqitilmas edi. Chet elliklar tomonidan qizlar uchun bir nechta maktablar 1874-yildayoq ochilgan boʻlsa-da, Eron hukumati 1896-yilgacha musulmon qizlarning maktablarga borishiga ruxsat bermagan

Uchrashuvdan soʻng Tuba Azmuda Eronning oʻzida qizlar uchun birinchi eroncha maktabni ochdi. U maktab Namus maktabi (taxminan „sharaf“ maʼnosidagi nomus soʻzidan olingan) deb ataldi. U maktabni oʻzining Tehrondagi uyida yuritdi va u yerda yigirma qizni oʻqitdi. Davlat maktabi boʻlmagani sababli, uni himoya qilish bevosita Tuba Azmudaning oʻz zimmasida edi. U va uning shogirdlari jamiyat va hukumat tomonidan jiddiy tanqidlarga uchradilar. Qizlar oʻz uylaridan tashqarida oʻqiyotgani uchun tanqid qilinib, fohishalikda ayblangan. Tuba Azmuda doimiy ravishda oʻz hayoti va maktabga qarshi tahdidlar olib turdi va axloqsizlikda ayblanib kamsitildi.

Nomus maktabi hajmi va oʻquv dasturi jihatidan kengaydi, va Tuba Azmuda oxir-oqibat erini hamda doʻstlarini dars berishga jalb qildi. Maktab asta-sekin maʼlum obroʻga ega boʻldi va ilgʻor qarashdagi eronliklar oʻz qizlarini shu yerda oʻqishga yubora boshladilar. Keyinchalik Tuba Azmuda katta yoshda boʻlgan ayollar uchun ham savodxonlik kurslarini taklif eta boshladi.

## Merosi
Tuba Azmuda Eronning boshqa ayol maʼrifatparvarlariga ilhom berganlikda eʼtirof etiladi. Uning bir qancha shogir qizlari keyinchalik oʻzlari ham oʻrta maktab oʻqituvchisi boʻlib oʻqishgan.

Keyinchalik Nomus maktabining nomi „Shahnaz oʻrta maktabi“ etib oʻzgartirildi.

## Manbalar
Rahela Ahmadiy

**Rahela Ahmadiy** eronlik siyosiy mahbus va Sabo Kord Afshariyning onasidir. U 2019-yil 10-iyulda qizi hibsga olingani va u bilan yomon muomala qilinishiga qarshi norozilik bildirgani uchun hibsga olingan. Uning qizi bundan bir oy avval Eronning majburiy hijob qonuniga qarshi norozilik bildirgani uchun hibsga olingan edi.

## Hibsga olinishi va ayblovlar
Ahmadiyning qizi, Sabo Kord Afshariy 2019-yil 1-iyunda Eronning majburiy hijob qonuniga qarshi Oq chorshanbalar norozilik aksiyasida qatnashgani uchun hibsga olingan. Eron Milliy qarshilik kengashi xabarlariga koʻra, Ahmadiy „soʻnggi haftalarda video orqali iqrorlik bayonotini berishdan bosh tortgani uchun uning qizi Sabo Kord Afshariyga bosim oʻtkazish maqsadida“ hibsga olingan. „Baʼzi manbalarga koʻra, xonim Ahmadiy faqat qizi kamera qarshisida iqror boʻlsa, ozod qilinishi aytilgan.“. Qamoqxona maʼmuriyati bundan avval ham Afshariyni bir kishilik kamerada saqlagan holda, uni iqrorlikka majburlashga uringan edi.

Ahmadiy „milliy xavfsizlikka qarshi fitna uyushtirish va til biriktirish“ ayblovi boʻyicha 4 yil 2 oy muddatga ozodlikdan mahrum etilgan. U „odamlarni buzuqlik yoki fohishalikka undash“ ayblovidan oqlangan; bu ayblov Eronda hijob taqmaydigan ayollarga koʻpincha qoʻyiladi. Keyinchalik uning jazo muddati 2 yil 7 oygacha qisqartirilgan.

## Qamoqda saqlanishi va sogʻliq bilan bogʻliq tashvishlar
Ahmadiya Evin qamoqxonasida saqlangan. Qamoqda boʻlgan davrida uning sogʻligʻi borasida jiddiy xavotirlar mavjud edi. 2020-yil mart oyida u quloq yalligʻlanishiga chalingan. Onasi 2021-yil iyul oyida vafot etganidan keyin, uning bel umurtqa diski ogʻrigʻi kuchayib, u yordamsiz yura olmaydigan holga kelgan. Shuningdek, uning qalqonsimon bez bilan bogʻliq xastaligi bor boʻlib, bu uni infeksiyalarga nisbatan yanada zaif holatga kelib qolishiga sabab boʻlgan. 2022-yil 16-fevralda u COVID-19ga chalingach, tibbiy taʼtilga chiqarilgan. Pandemiya davrida Evin qamoqxonasining ayollar boʻlimida tibbiy xizmatlardan foydalanish cheklanganligi va Eron qamoqxona maʼmuriyati siyosiy mahbuslarni tibbiy yordamdan mahrum etayotgani borasida xavotirlar mavjud edi.

Rahela Ahmadiy va uning qizi 2023-yil fevral oyida ozod qilingan.

## Xalqaro munosabatlar
Ozodlik tashkiloti Ahmadiy va Afshariy nomidan Asossiz hibsga olish boʻyicha ishchi guruhga petit­siya topshirgan. Ishchi guruh ularning hibsga olinishi xalqaro huquqni buzishini aniqlagan.

## Manbalar
Acht Stunden sind kein Tag

**Acht Stunden sind kein Tag** — Gʻarbiy Germaniya televizion mini-seriali. Serialga Rainer Werner Fassbinder rejissyorlik qilgan.

## Manbalar

## Havolalar
* 
*''Eight Hours Don’t Make a Day: The Utopia Channel'' an essay by Moira Weigel at the Criterion Collection
Einsatz in 4 Wänden

**Einsatz in 4 Wänden** — 2003-yildan 2013-yilga qadar RTL telekanalida efirga uzatilgan Germaniyadagi uylarni ta’mirlash haqidagi ko‘rsatuv. Ko‘rsatuvni Tine Wittler olib borgan.

## Manbalar

## Havolalar
* Einsatz in 4 Wänden at RTL.de 
* 
* https://www.rtlplus.de/cms/sendungen/einsatz-in-4-waenden.html
Durch die Nacht mit ...

**Durch die Nacht mit ...** — ZDF telekanali tomonidan fransuz-nemis ARTE telekanali uchun ishlab chiqarilgan Germaniya hujjatli teleseriali. Voqealar asosan Fransiya yoki Germaniyada bo‘lib o‘tadi.

## Manbalar

## Havolalar
*
*''Durch die Nacht mit ...'' official site (Archived)
Einzug ins Paradies

**Einzug ins Paradies** — olti qismdan iborat Sharqiy Germaniya teleseriali bo‘lib, yangi qurilgan turar joy binosiga ko‘chib o‘tgan besh oila hayoti haqida hikoya qiladi.

## Havolalar
*
Eisbär, Affe & Co.

**Eisbär, Affe & Co.** — Germaniya teleseriali. Serialning birinchi mavsumi av independents Film & TV GmbH kompaniyasi tomonidan ishlab chiqarilgan. Friederike Barth muharriri bo‘lgan.

## Havolalar
*
El tonno

**El tonno** — Germaniya animatsion qisqa metrajli teleseriali. 

## Havolalar
*Elton's website  (formerly official website of the show)
Elbflorenz

**Elbflorenz** — 1994-yilda ishlab chiqarilgan Germaniya teleseriali. ORB telekanali uchun 45 daqiqalik 13 qism suratga olingan.

## Rollarda
* Uta Schorn: Sabine Böhling
* Karin Eickelbaum: Susan Sudheimer
* Günter Schubert: Peter Böhling
* Karl-Michael Vogler: Bernd Sudheimer
* Patrick Winczewski: Thomas Böhling
* Ursula Karven: Katja Böhling
* Herbert Köfel: Onkel Hubert
* Pascal Freitag: Philipp
* Gerit Kling: Bettina

## Havolalar
*
Englisch für Anfänger

**Englisch für Anfänger** — 1982-yilda ishlab chiqarilgan G‘arbiy Germaniya ta’limiy televizion ko‘rsatuvi.

## Havolalar
*
Sahar Fetrat

**Sahar Fetrat** (1996-yil, Afgʻoniston) — afgʻon faoli, ayollar huquqlari himoyachisi, ssenariychi va hujjatli filmlar rejissyori.

## Tarjimayi holi
Sahar 1996-yilda Afgʻonistonda tugʻilgan. Bir yoshga toʻlganida oilasi bilan surgunlikda hayot kechira boshlagan va Tolibon hukmronligining birinchi davrida Eron va Pokistondagi qochqinlar lagerlarida oʻsib ulgʻaygan.

2018-yilda Afgʻoniston Amerika universitetida biznes tadqiqotlari boʻyicha tahsil olgan va 2020-yilda Budapeshtdagi Markaziy Yevropa universitetida gender tadqiqotlari yoʻnalishida magistrlik darajasini olgan. Sahar Fetrat Afgʻonistonda UNESCOning Taʼlim xizmatida ishlagan, butun mamlakat boʻylab ayollarning taʼlim olishini targʻib qilgan va Human Rights Watch xalqaro inson huquqlari tashkilotining Ayollar huquqlari boʻlimida tadqiqotchi yordamchisi boʻlib ishlagan. 2021-yilda BBCning „100 ayol“ roʻyxatiga kiritilgan.

## Manbalar
Paxtazor mahallasi (Mirzacho'l tumani)

**Paxtazor** () —  Oʻzbekiston Respublikasi Jizzax viloyati Mirzachoʻl tumaniga qarashli shaharcha. 2009-yilda shaharcha maqomi berilgan.

## Manbalar
Ivan Korshunov

**Ivan Konstantinovich Korshunov** (; 2002-yil 7-martda tugʻilgan) — rossiyalik futbolchi. Oʻzbekiston Pro ligasi ishtirokchisi Gʻazalkent klubida hujumchi pozitsiyasida oʻynaydi.

## Klubdagi faoliyati
Ivan Sankt-Peterburgning Zenit klubining akademiyasida taʼlim olgan. U Zenit Sankt-Peterburg yoshlar va oʻsmirlar jamoalarida oʻynagan. 2021-yil fevral oyida Rossiya Futbol Milliy Ligasi ishtirokchisi boʻlgan FC Irtysh Omsk klubiga ijaraga berilgan.

U Rossiya Futbol Milliy Ligasida debyutini 2021-yil 27-fevralda Nefteximik Nijnekamsk klubiga qarshi oʻyinda FC Irtysh Omsk safida oʻtkazgan.

Zenit Sankt-Peterburg kubi bilan shartnoma imzolash bilan bir qatorda, Media Ligasida 2DROTS jamoasi safida oʻynagan. Uning bu harakatlari esa Zenit rahbariyati tomonidan maʼqullanmagan. Ivan 2022-yil yozida Sankt-Peterburg klubi bilan shartnomasini yangilamaslikka qaror qilgan va FC SKA-Xabarovskga oʻtgan. Yangi jamoasi bilan 2+2 yillik shartnoma imzolagan.

## Manbalar

## Havolalar
* 
* Ivan Korshunov 1fnl.ru saytida
* 
*
European Journal

**European Journal** — 1992-yildan 2014-yilgacha DW kompaniyasi tomonidan ingliz tilida ishlab chiqarilgan haftalik yangiliklar ko‘rsatuvi.

## Havolalar
*''European Journal''
*''European Journal'' broadcast preview
Inomjon Rasulov

**Inomjon Rasulov** (1925-yil, Qoʻqon, Fargʻona viloyati, Oʻzbekiston SSR, SSSR ) – oʻzbek tilshunosi, pedagog-olim, bir qancha diktant va qoidalar toʻplamlari muallifi, dotsent.

## Hayoti
Inomjon Rasulov 1925-yili Oʻzbekiston SSR tarkibidagi Fargʻona viloyatining Qoʻqon shahrida tugʻilgan. 1933-yildan 1938-yilgacha shahardagi boshlangʻich taʼlim beradigan maktabda tahsil oldi. 1938-yildan 1940-yilgacha Qoʻqondagi qishloq xoʻjaligi tayyorlov kursida taʼlim olgan. Oliy taʼlimni esa, shahar oʻqituvchilarni tayyorlash institutida 1940-yildan 1942-yilgacha olgan. Oliygohni tamomlagach, shu yerda oʻzbek tili fani oʻqituvchisi sifatida oʻz faoliyatini boshladi.
## Faoliyati
1946-yili Toshkent davlat pedagogika institutini sirtqi boʻlimi tamomlab, Oʻzbekiston SSR fanlar akademiyasiga qarashli boʻlgan til va adabiyot institutiga aspirantura taʼlim bosqichiga oʻqishga qabul qilinadi. Aspiranturaga oʻzbek professori A.Gʻulomov ilmiy rahbarligida qabul qilingan. 1951-yilda „Ulugʻ Vatan urushi yillarida oʻzbek tili leksikasi taraqqiyoti“ mavzusida nomzodlik dissertatsiyasini himoya qilgan. Oradan 1 yil oʻtib, 1952-yil dotsentlik ilmiy unvonini qabul qilib olgan. Fanlar akademiyasining til va adabiyot institutining aspiranturasini bitirgach, turli yillarda Qoʻqon davlat pedagogika universitetida oʻqituvchi, dotsent, kafedra mudiri, direktorning ilmiy ishlar boʻyicha oʻrinbosari lavozimlarida faoliyat yuritdi. 1957-yilda ushbu universitet rektori etib tayinlangan. Rasulov 1952-yilgi sovet respublika ilmiy-amaliy konferensiyada „Oʻzbek tilida ilmiy-texnika terminologiyasining baʼzi masalalari“ mavzusidagi ilmiy ishi asosida bir qancha oliy taʼlim muassasalari fan darsliklariga taqriz sifatida foydalanishgan. Shu yili, „Hozirgi zamon oʻzbek tilida bir sostavli gaplar“ mavzusida doktorlik dissertatsiyasini yoqlagan. 1966-yilda Toshkent shahrida umumtaʼlim maktablaridagi oʻquvchilar uchun „Diktantlar toʻplami“ kitobi nashr etilgan. Shu yili, Oʻzbekistondagi pedagogika oliygohlari uchun „Oʻzbek tili“ fan darsligini ishlab chiqib, chop etgan.

U ilmiy faoliyatidan tashqari, ijtimoiy faoliyat bilan ham shugʻullangan. Turli yillarda Qoʻqon shahri „Bilim“ jamiyati raisi, Qoʻqon shahri sovetining xalq maorifi boʻyicha doimiy komissiya rahbari boʻlib ishlagan.
## Mukofotlari
Inomjon Rasulov oʻzining ilmiy va ijtimoiy faoliyati sabab hukumat tomonidan bir qancha mukofotlar bilan mukofotlangan. „Mehnatda oʻrnak koʻrsatganligi uchun“ medali, „Shavkatli mehnati uchun“ ordenlari bilan mukofotlangan. Shu bilan birgalikda, Oʻzbekiston SSR Oliy Soveti Prezidiumining faxriy yorligʻi bilan taqdirlangan.

## Manbalar
Hammad al-Harraniy

**Hammad al-Harraniy** () yoki **Abu as-Sano’ Hammad ibn Hibatulloh ibn Hammad ibn al-Fuzayl al-Harraniy al-Hanbaliy** — Salohiddin Ayyubiy hukmronligi davrida Iskandariyada yashagan ulamo, shoir, savdogar va sayohatchi. Iskandariyada yashash uchun o'zining tug‘ilgan shahri Harranni tark etgan. Har ikki shaharda ham hanbaliy mazhabi ustun bo‘lgan. Biroq u yana Harranga qaytib, hijriy 598/milodiy 1202-yilda shu yerda vafot etgan.  U Harran haqidagi yo‘qolib ketgan tarix asarining muallifi  hamda she’rlar devonini jamlagan.

Iskandariyada bo‘lgan davrida va Harranga qaytgach, Hammad al-Harraniydan hadislarni tinglab rivoyat qilgan olimlar ko‘p bo‘lgan. Ular orasida Ibn al-Hajib (hijriy 570–646) va Ahmad al-Harraniy ham bor edi.

## Yana qarang

* Hanbaliy

## Manbalar
Faiza Darkhani

**Faiza Darkhani** (; 1992-yil, Afgʻoniston) — afgʻonistonlik ekolog, ayollar huquqlari himoyachisi va oʻqituvchi. 2021-yilda BBCning „100 ayol“ roʻyxatiga kiritilgan.

## Tarjimayi holi
Faiza Darkhani 1992-yilda Afgʻonistonda tugʻilgan. Faiza Afgʻonistondagi iqlim oʻzgarishini oʻrganuvchi kam sonli olimalardan biri. Faizi Badaxshon viloyatidagi atrof-muhitni muhofaza qilish milliy agentligi direktori boʻlib ishlagan. Badaxshon universitetida oʻqigan, soʻngra "Putra Malaysia" universitetida oʻqigan va shu universitetda landshaft arxitekturasi yoʻnalishida magistr darajasini olgan. Faizaning tadqiqotlari shahar landshaftlarini barqaror boshqarishga hamda shahar dehqonchiligi va oziq-ovqat xavfsizligi oʻrtasidagi oʻzaro bogʻliqlikni oʻrganishga qaratilgan. 2022—2024-yillarda Alexander von Humboldt fondi stipendiyasi sohibi boʻlgan va Germaniyadagi Leibniz qishloq xoʻjaligi landshaftini oʻrganish markazida (ZALF) ishlagan. Bu markazda muqobil oziq-ovqat tarmoqlarida ayollarning roli boʻyicha tadqiqotlar olib borgan va maqolalar nashr etgan. Tadqiqot ishlari Germaniya Federal taʼlim, oila, keksalar, xotin-qizlar va yoshlar masalalari boʻyicha vazirligi tomonidan 2025-yilda chop etilgan gender tengligi boʻyicha toʻrtinchi hisobotda ham qayd etilgan. 2024-yilda Faiza Kanadaning Vankuver shahriga koʻchib oʻtadi va Britaniya Kolumbiyasi universitetining oʻrmon xoʻjaligi va atrof-muhitni boshqarish fakultetida doktorant sifatida faoliyat olib bora boshlaydi. Ilmiy rahbari Sarah E. Gergel.

## Manbalar
Abdulmunim al-Jilyoniy

**Abu al-Fazl Abdulmunim ibn Umar ibn Abdulloh al-Gʻassoniy al-Jilyoniy**, **Abd al-Munim al-Jilyoniy** nomi bilan tanilgan (arabcha: عبد المنعم الجلياني) (1136-yil 4-oktyabr — 1206; 531-yil 7-muharram — 603) — milodiy XII asr / hijriy VI asr andalusiyalik arab tabib, yozuvchi va shoir. Unga „Zamon hakimi“ (arabcha: حكيم الزمان) taxallusi berilgan boʻlib, asl kelib chiqishi Andalusiyadagi Granada yaqinidagi Gvadiks atrofidagi Jilyona qishlogʻidan. U Magʻribga, soʻng Mashriqqa koʻchib oʻtgan va umrining qolgan qismini Damashqda yashab oʻtkazgan. 601-hijriy yilda Bagʻdodga tashrif buyurgan. Salohuddin uni hurmat qilgan va qadrlagan, Abdulmunim esa uni madh etgan; uning sheʼriyat hamda nasrdan iborat 10 ta toʻplami va boshqa koʻplab asarlari bor. U Damashqda vafot etgan.

## Manbalar
Ismoil az-Zohir

**Ismoil b. Abdurahmon b. Di-l-Nun** (Toledoda 1043-yilda vafot etgan; Ismaíl al-Zafir, Ismaíl az-Záfir yoki shunchaki “Al-Zafir” (gʻolib) nomlari bilan ham tanilgan) — Dilnuniylar sulolasidan chiqqan Toledo taifasining birinchi hukmdori. 1032-yildan 1043-yilda vafotigacha hukmronlik qildi va undan keyin o‘g‘li Al-Maʼmun taxtga o‘tirdi.

## Hayoti
Ismoil az-Zafir Santaver, Uete, Uclés va Kuenca hokimi Abdurahmon ibn Di-l-Nunning o‘g‘li edi. 1018-yilda, balog‘atga yetgach, otasi Uclés boshqaruvini o'z nomidan o'g'liga topshirdi va keyinroq hukmdorlaridan norozi bo‘lgan shahar aholisi iltimosiga ko‘ra uni Toledoga yubordi. Bu yerda az-Zafir 1032-yilda yangi taifani mustahkamladi. Singlisi Saragosa taifasi hukmdori Yahyo al-Muzaffarga turmushga chiqdi va ularning farzandi Mundir II edi.

Al-Zafirning mashg‘ulotlaridan biri she’riyat bo‘lib, bir nechta she’rlar yozgan. Ilm-fan va san’atning, xususan adabiyotning homiysi edi; bu qiziqishlarni keyinchalik uning o‘g‘li Al-Maʼmun ham davom ettirdi.

U 1043-yilda vafot etgan.

## Manbalar
L'Homme de nulle part

**L'Homme de nulle part** — 1937-yilda rejissyor Pierre Chenal tomonidan suratga olingan Fransiya drama filmi. Bosh rollarni Pierre Blanchar, Isa Miranda va Catherine Fonteney ijro etgan.

## Manbalar

## Adabiyotlar
* Goble, Alan. *The Complete Index to Literary Sources in Film*. Walter de Gruyter, 1999.

## Havolalar
*
On a volé un homme

**On a volé un homme** — 1934-yilda rejissyor Max Ophüls tomonidan suratga olingan Fransiya drama filmi. Bosh rollarni Lili Damita, Henri Garat va Raoul Marco ijro etgan.

## Rollarda
* Lili Damita — Annette 
* Henri Garat — Jean de Lafaye 
* Raoul Marco — Inspektor 
* Charles Fallot — Victor
* Lucien Callamand — Legros 
* Nina Myral — Qari ayol
* Pierre Labry — Balafre 
* Fernand Fabre — Robert 
* Robert Goupil — Legros 
* Pierre Piérade — Remy 
* Guy Rapp
* André Siméon

## Manbalar

## Adabiyotlar
* Hardt, Ursula. *From Caligari to California: Erich Pommer's Life in the International Film Wars*. Berghahn Books, 1996.
* Williams, Alan L. *Republic of Images: A History of French Filmmaking*. Harvard University Press, 1992.

## Havolalar
*
Marinella

**Marinella** — 1936-yilda rejissyor Pierre Caron tomonidan suratga olingan Fransiya komediya filmi. Bosh rollarni Tino Rossi, Yvette Lebon va Jeanne Fusier-Gir ijro etgan.

## Manbalar

## Adabiyotlar
* Philippe Rège. *Encyclopedia of French Film Directors, Volume 1*. Scarecrow Press, 2009.

## Havolalar
*
Le mariage de Mlle Beulemans

**Le mariage de Mlle Beulemans** — 1932-yilda rejissyor Jean Choux tomonidan suratga olingan Belgiya—Fransiya komediya filmi.

## Rollarda
* Pierre Alcover — Monsieur Meulemeester
* Lily Bourget — Suzanne Beulemans
* Berthe Charmal — Madame Beulemans
* Arthur Devère — Isidore  
* Pierre Dux — Albert Delpierre
* Zizi Festerat — Mostynck  
* André Gobert — Séraphin Meulemeester
* Claire Gérard — Isabelle 
* Pierre Juvenet — Père Delpierre  
* Charles Mahieu — Monsieur Beulemans
* Solange Moret — Anna
* Ghita Moulaert 
* Charles Nossent 
* Rittche as Léopold  
* René Vitou

## Manbalar

## Adabiyotlar
* Goble, Alan. *The Complete Index to Literary Sources in Film*. Walter de Gruyter, 1999.

## Havolalar
*
La mascotte

**La mascotte** — 1935-yilda rejissyor Léon Mathot tomonidan suratga olingan Fransiya musiqiy-komediya filmi. Bosh rollarni Lucien Baroux, Germaine Roger va Thérèse Dorny ijro etgan.

## Rollarda
* Lucien Baroux — Laurent XVII
* Germaine Roger — Bettina
* Dranem — Rocco
* Thérèse Dorny — Dame Turlurette
* René Lestelly — Prince Fritellini 
* Jean Tissier — Le docteur 
* Pierre Labry — L'aubergiste

## Manbalar

## Adabiyotlar
* Bessy, Maurice & Chirat, Raymond. *Histoire du cinéma français: 1935-1939*. Pygmalion, 1986.
* Crisp, Colin. *Genre, Myth and Convention in the French Cinema, 1929-1939*. Indiana University Press, 2002.
* Goble, Alan. *The Complete Index to Literary Sources in Film*. Walter de Gruyter, 1999.
* Rège, Philippe. *Encyclopedia of French Film Directors, Volume 1*. Scarecrow Press, 2009.

## Havolalar
*
Maurin des Maures

**Maurin des Maures** — 1932-yilda rejissyor André Hugon tomonidan suratga olingan Fransiya komediya filmi. Bosh rollarni Antonin Berval, Jean Aquistapace va Nicole Vattier ijro etgan.

## Manbalar

## Adabiyotlar
* Dayna Oscherwitz & MaryEllen Higgins. *The A to Z of French Cinema*. Scarecrow Press, 2009.

## Havolalar
*
Mannequins

**Mannequins** — 1933-yilda rejissyor René Hervil tomonidan suratga olingan Fransiya komediya filmi. Bosh rollarni Noël-Noël, Gaby Basset va Paul Amiot ijro etgan. Film 1925-yilda Henri Falk va Jacques Bousquet tomonidan yaratilgan „Mannequins“ operettasi asosida suratga olingan.

## Manbalar

## Adabiyotlar
*Bessy, Maurice & Chirat, Raymond. *Histoire du cinéma français: 1929-1934*. Pygmalion, 1988.
* Crisp, Colin. *Genre, Myth and Convention in the French Cinema, 1929-1939*. Indiana University Press, 2002.
* Goble, Alan. *The Complete Index to Literary Sources in Film*. Walter de Gruyter, 1999.
* Rège, Philippe. *Encyclopedia of French Film Directors, Volume 1*. Scarecrow Press, 2009.

## Havolalar
*
Un homme en habit

**Un homme en habit** — 1931-yilda rejissyor René Guissart tomonidan suratga olingan Amerika komediya filmi. Bosh rollarni Fernand Gravey, Diana va Suzy Vernon ijro etgan.

## Manbalar

## Adabiyotlar
* Goble, Alan. *The Complete Index to Literary Sources in Film*. Walter de Gruyter, 1999.

## Havolalar
*
Mercadet

**Mercadet ou Le faiseur** — 1936-yilda rejissyor André Hugon tomonidan suratga olingan Fransiya komediya filmi. Bosh rollarni Paul Pauley, Janine Borelli va Philippe Janvier ijro etgan.

## Rollarda
* Paul Pauley — Monsieur Mercadet  
* Janine Borelli — Miss Julie Mercadet  
* Philippe Janvier — La Brive  
* Alexandre Mihalesco — Violette  
* Elmire Vautier — Madame Mercadet  
* Armand Larcher — Adolphe Minard  
* Jean Toulout — Berchut 
* Georges Bever 
* Jean Diéner 
* Albert Gercourt 
* Irène Jeanning 
* Jean Kolb 
* Germaine Michel 
* Emile Seylis

## Manbalar

## Adabiyotlar
* Crisp, Colin. *Genre, Myth and Convention in the French Cinema, 1929-1939*. Indiana University Press, 2002.

## Havolalar
*
Marchand d'amour

**Marchand d'amour** — 1935-yilda rejissyor Edmond T. Gréville tomonidan suratga olingan Fransiya komediya filmi. Bosh rollarni Jean Galland, Rosine Deréan va Françoise Rosay ijro etgan.

## Manbalar

## Adabiyotlar
* Lucy Mazdon & Catherine Wheatley. *Je T’Aime... Moi Non Plus: Franco-British Cinematic Relations*. Berghahn Books, 2010.

## Havolalar
*
Project Hail Mary (film)

***Project Hail Mary*** — 2026-yilda yaratilgan Amerika ilmiy-fantastik va sarguzasht janridagi film bo‘lib, unga Phil Lord va Christopher Miller rejissorlik qilgan. Film ssenariysi Andy Weirning 2021-yilda chop etilgan asariga asoslanib Drew Goddard tomonidan yozilgan. Kartinada bosh rollarni Ryan Gosling (u shu bilan birga prodyuser ham), Sandra Hüller, James Ortiz va Lionel Boyce ijro etgan. Syujet markazida Ryland Grace ismli qahramon turadi — u yulduzlararo kemada uyg‘onadi va bu yerga qanday kelib qolganini eslay olmaydi.

Filmning ilk namoyishi 2026-yil 9-mart kuni Londonda bo‘lib o‘tgan. 2026-yil 20-martdan boshlab esa AQShda Amazon MGM Studios tomonidan rasmiy ravishda kinoteatrlarda namoyish etilgan. Film ijobiy baholarga ega bo‘lib, umumiy hisobda 148 million dollar daromad keltirgan va 2026-yilning eng daromadli filmlari orasida 9-o‘rinni egallagan.

## Manbalar
Noin gilami

**Noin gilamlari** Eronning markaziy qismida Noin shahrida, Ikkinchi jahon urushidan sal avval ishlab chiqarila boshlangan. Ular forscha tugun uslubida toʻqiladi va odatda har kvadrat dyuymda 250 dan 500 tagacha tugunga ega boʻladi. Taxlamlari jundan boʻlib, koʻpchilik fors junlariga qaraganda ingichkaroq yigiriladi va yuza tuklari kalta boʻladi.

Noin gilamlarining naqshi Isfahon gilamlariga oʻxshash boʻlib, jumladan Shoh Abbos uslubidagi gullar naqshini oʻz ichiga oladi. Boshqa bezaklarga gullar, yaproqlar va novdalar kiradi.

## Manbalar
Kurd gilami

**Kurd gilamlari** () — kurdlar tomonidan Kurdistonda toʻqiladigan gilamlardir. Gilam sanoatida „kurd gilamlari“ deyilganda, odatda Eron Kurdistonida tayyorlangan gilamlar nazarda tutiladi.

## Gallereya

File:Kurdish Bojnurd Jajim.jpg|Bojnurddan kurdcha *[[Jajim]]* gilami
File:Modern Bidjar rug.jpg|kurdcha Bidjor gilami


## Yana qarang
* Yürük gilami
* Fors gilami

## Manbalar
Amir temur mahallasi forish

**Amir Temur mahallasi** — Forish tumani (Jizzax viloyati, O‘zbekiston) hududida joylashgan mahalla fuqarolar yig‘ini.

## Tarixi
Amir Temur mahallasi Forish tumani hokimining 2019-yil 27-maydagi 205-son qaroriga asosan tashkil etilgan.

## Geografiyasi
Mahalla Forish tumanining quyidagi mahalla fuqarolar yig‘inlari bilan chegaradosh:

* O‘zbekiston mahallasi
* Bog‘don mahallasi
* Oqtepa mahallasi
* Qoraobdol ota mahallasi
* Qo‘lba mahallasi

Hududning umumiy yer maydoni 2631,8 gektarni tashkil etadi.

## Aholisi
Mahallada 2025-yil holatiga ko‘ra 4352 nafar aholi istiqomat qiladi. Hududda 840 ta xonadon va 938 ta oila mavjud.

## Iqtisodiyoti
Mahallada iqtisodiyotning asosiy tarmog‘i qishloq xo‘jaligi hisoblanadi. Aholi asosan dehqonchilik, chorvachilik hamda kichik biznes va xususiy tadbirkorlik bilan shug‘ullanadi.

## Ijtimoiy infratuzilma
Mahallada ijtimoiy infratuzilma obyektlari bosqichma-bosqich rivojlantirilmoqda. Aholiga ta’lim, tibbiyot va kommunal xizmatlar ko‘rsatish tizimi mavjud.

## Manbalar

## Shuningdek qarang

* Forish tumani
* Jizzax viloyati
Angela Ghayour

**Angela Ghayour** (1985-yil, Hirot, Afgʻoniston) — afgʻonistonlik pedagog va ayollar huquqlari himoyachisi. Eronda qochqin sifatida rasmiy taʼlim bilan bogʻliq qiyinchiliklarga duch kelganidan soʻng, boshqa qochqin bolalarga savodxonlik va hisoblash koʻnikmalarini oʻrgata boshladi. „Afgʻoniston taʼlim harakati“ () tashkilotiga asos solgan.

## Tarjimayi holi
Angela 1985-yil dekabr oyida Afgʻonistonning Hirot shahrida tugʻilgan va Eronda qochqin sifatida yashagan yillarining ilk davrida rasmiy taʼlim olishda qiyinchiliklarga duch kelgan. 2002-yilda Afgʻonistonga qaytgach, Hirot universitetida oliy maʼlumot olib, fors adabiyoti boʻyicha ilmiy darajaga ega boʻlgan. Afgʻon sinflaridagi dars oʻtish tajribasi va Tolibon hukumatining taʼlimga boʻlgan siyosati Angelaga qattiq taʼsir koʻrsatgan. 2021-yilda Tolibonning hokimiyatga qaytishi paytida „Hirot“ onlayn maktabiga va soʻngra Buyuk Britaniyada joylashgan „Afgʻoniston taʼlim harakati“ xayriya tashkilotiga asos solgan. Tashkilot taʼlim resurslarini va sifatli taʼlim olish imkoniyatini taqdim qiladi, mamlakatda davom etayotgan qiyinchiliklarga qaramay afgʻon qizlari va ayollarining taʼlim olish imkoniyatlariga sharoit yaratib keladi. 2021-yilda BBCning „100 ayol“ roʻyxatiga kiritilgan.

## Manbalar
Familie Meier

**Familie Meier** — Germaniya teleseriali. Olti qismdan iborat *Zeit genug*dan soʻng, ushbu serial Bognerning oqshom oldi formatidagi birinchi uzoq muddatli loyihasi boʻlgan.

## Yana qarang
* Germaniya teleseriallari ro‘yxati

## Manbalar

## Havolalar
*
Acianthera calypso

**Acianthera calypso** — Orxideya oilasiga mansub oʻsimlik turi. Ushbu tur Ekvadorda uchraydi.
## Manbalar
Die Fallers – Die SWR Schwarzwaldserie

**Die Fallers – Die SWR Schwarzwaldserie** (2011-yilgacha “Die Fallers – Eine Schwarzwaldfamilie” nomi bilan tanilgan) — Südwestrundfunk tomonidan ishlab chiqarilgan Germaniya teleseriali bo‘lib, Shvarsvald hududidagi fermada yashovchi oila hayoti haqida hikoya qiladi. Uning hozirgi efir vaqti SWR Fernsehen telekanalida yakshanba kunlari soat 19:15 hisoblanadi.

## Yana qarang
*Germaniya teleseriallari ro‘yxati

## Manbalar

## Havolalar
*
Velia Abdel-Huda

**Malika Velia Osmanoğlu** (1916-yil 26-yanvar — 2012-yil 29-noyabr), tugʻilganida **Velia Abdel-Huda** ismi berilgan, asosan, **Malika Luli** nomi bilan tanilgan  britaniyalik sanʼat tarixchisi va jamiyat arbobi. Shuningdek, Oksford universitetida taʼlim olgan birinchi musulmon ayol.

## Yoshligi
Abdel-Huda Misrning Qohira shahrida Usmoniylar imperiyasiga uzoq yillar xizmat qilgan surgundagi turk diplomatlar oilasida tugʻilgan. Uning bobosi soʻnggi Usmoniy sultonining maslahatchisi va munajjimi boʻlgan, otasi Tavfiq Abu al-Huda esa keyinchalik Transiordaniya bosh vaziri boʻlib xizmat qilgan.

Abdel-Huda Margaret Holl xonimdan taʼlim olib, zamonaviy tarixni oʻrgangan va 1939-yilda taʼlimini yakunlagan. U Oksford universitetida oʻqigan birinchi musulmon ayol edi.

Ikkinchi Jahon urushi davrida u Britaniya axborot xizmatiga ishga jalb qilingan va Qohiraga, soʻng Falastinga yuborilgan. U yerda Falastin masalasi bilan shugʻullangan, shuningdek, u yerda Freya Stark bilan doʻstlashgan. Abdel-Huda butun umri davomida Falastin ozodligi tarafdori boʻlib qolgan va falastinliklar britaniyaliklar tomonidan sotib yuborilgan deb hisoblagan.

Urush tugagach, Abdel-Huda Courtauld institutida Anthony Blunt rahbarligida sanʼat tarixini oʻrgangan va Chelsida istiqomat qilgan.

## Shaxsiy hayoti
1963-yilda Abdel-Huda oʻzining amakivachchasi, shahzoda Osmanoğluga turmushga chiqqan. Shuningdek, u britaniyalik parlament aʼzosi John Foster bilan 30 yillik munosabatda boʻlgan.

U oʻzining joʻshqin kechki ziyofatlari va dabdabali feʼl-atvori bilan tanilgan.

Abdel-Huda 2012-yil 29-noyabrda Londonda 96 yoshida vafot etgan.

## Manbalar
Bradford gilami

**Bradford gilami** aslida Bradford grafigiga tegishli boʻlgan va ilk bor Castle Bromwichda saqlangan, XVII asr boshlarida (taxminan 1600–1615-yillarda) yaratilgan kanvas ustidagi ish kashtachilik namunasidir.

Gilamning oʻlchami . Viktoriya va Albert muzeyida u butun bir devorni egallaydi. Biroq u na devor, na pol uchun emas, balki stol yopqichi sifatida yaratilgan. Uning stol chetlariga osilib turishi uchun moʻljallangan, kengligi  bordyuri boʻlib, stol ishlatilayotgan paytda u olib qoʻyilgan yoki zigʻirpoyadan tikilgan sochiq bilan yopilgan.

Gilam zigʻirpoya asosida chodir chokida ishlangan ipak kashtachilik ipi bilan bajarilgan. Tikish juda mayin (dyuymiga 400 chok, santimetriga 62 chok) boʻlib, kamida 23 xil rangda ishlangan. Vaqt oʻtishi bilan chodir choklarining tarangligi gilam shaklini buzib yuborgan. Bu, mebel jihozlari uchun mashhur boʻlgan, professional kanvas ishining Yelizavetalar davri]]ga xos namunalaridan hisoblanadi. Maydon kompozitsiyasi uzum tokidan panjara shaklida. Chegara esa, insonning yovvoyilikdan sivilizatsiyaga oʻsishini ifodalaydi, deb hisoblanadi; unda turli qishloq mashgʻulotlari pastoral landshaft fonida aks ettirilgan boʻlib, u „bizgacha yetib kelgan Yelizavetalar davriga oid eng goʻzal janr sahnalari majmuasi“ sifatida tasvirlangan. Unda bir mulklik uy, choʻpon, yuk otiga ortilgan tovari bilan sayyor savdogar, zodagonlar va xonimlar, ov manzaralari, sut sogʻuvchi qizlar, tegirmonchilar, suv tegirmonilar va shamol tegirmonilar tasvirlangan.

## Manbalar
Karadagʻ gilami

**Karadagʻ gilami** yoki Qaraje (Karaja) qishlogʻida yoki uning yaqinida, Eronning Qare Dāgh mintaqasida, Ozarbayjon chegarasining biroz janubida, Tabrizning shimoli-sharqida qoʻlda toʻqiladigan gilamlar.

## Yana qarang
* Heriz gilami
* Tabriz gilami

## Manbalar
Jozan gilami

**Jozan gilamlari** Eronning Malayer hududida atrofidagi Jozan qishlogʻi toʻqiladi. Jozan gilamlari koʻpincha 20-asr boshidagi Saruk gilamlariga oʻxshash naqshlarga ega boʻlgan, sifatli Saruk turidagi gilamlardir. Savdoda Jozan gilamlari koʻpincha Jozan Saruk yoki Malayer Saruk deb ataladi. Yaqindagi ishlab chiqarishda nozikroq sifatdagilar Jozan deb, kamroq nozik tugunlilari esa Malayer deb yorliqlanadi.

Ular paxta asosida juft-toʻqim usulida toʻqiladi.

## Manbalar
Acianthera caparaoensis

**Acianthera caparaoensis** — Orxideya oilasiga mansub oʻsimlik turi. Ushbu tur Braziliyaning janubi-sharqiy qismida uchraydi. Tur ilk bor 1943-yilda Pleurothallis caparoensis nomi bilan tavsiflangan va 2001-yilda Acianthera turkumiga oʻtkazilgan.

## Manbalar
Adile Xonimsulton

**Adile Xonimsulton** (; 1900-yil 12-noyabr — 1979-yil) — Usmoniylar malikasi, Naima Sulton va Kamoliddin poshoning qizi, sulton Abdulhamid II ning nabirasi.

## Yoshligi
Adile Xonimsulton 1900-yil 12-noyabrda Ortaköy saroyida tugʻilgan. Uning otasi Mehmed Kamoliddin posho Gʻozi Usmon posho va Zatıgül xonimning oʻgʻli boʻlgan. Onasi Naima Sulton esa Usmoniylar imperiyasi sultoni Abdulhamid II va Bidar Sultonning qizi edi. Uning Sultanzoda Mehmed Cahid Usmon bey ismli akasi boʻlgan. Adile Sulton Ortaköy saroyida taʼlim olgan.

1904-yilda Adile 4 yoshga toʻlganida uning ota-onasi ajrashgan. Bunga otasining Murod V ning qizi Hadicha Sulton bilan munosabati sabab boʻlgan. Otasi barcha harbiy unvon va mukofotlaridan mahrum etilib, Bursaga surgun qilingan. 1909-yilda otasi Istanbulga qaytib kelgan va 1920-yilda vafot etgan. Onasi esa 1907-yilda İşkodralı Jaloliddin posho bilan turmush qurgan.

## Nikohlari va avlodlari
Adilening birinchi eri Shahzoda Mahmud Sayfiddin va Nervaliter xonimning oʻgʻli, oʻzidan 3 yosh kichik Shahzoda Mahmud Shavkat boʻlgan. Nikoh 1922-yil 4-mayda Üsküdar saroyida boʻlib oʻtgan. Oʻshanda Adile 22 yoshda, Mahmud esa 19 yoshda edi. Ularga yashashlari uchun Kuruçeşme saroyi berilgan. 1923-yil 27-yanvarda juftlikning yagona farzandi, qizi Hamida Nermin Nezahet Sulton dunyoga kelgan. Nerminda suyak sili kasalligi boʻlib, bu kasallik butun umri davomida saqlanib qolgan.

1924-yil mart oyida Usmoniylar oilasi aʼzolari quvgʻin qilinganda Adile va uning eri avval Fransiyaga, soʻng Misrga ketishgan. Ularning qizi Nerminni buvisi Naima olib ketgan, chunki u Adile va Mahmudni qiziga qarashlari uchun juda yosh deb hisoblagan. Nermin keyinroq u bilan Albaniyada ulgʻaygan. Juftlik 1928-yil 28-martda Qohirada ajrashishgan.

1930-yilda Adile kelib chiqishi turk millatiga mansub badavlat kishi Orhan El-Bekriga turmushga chiqqan. Juftlikning uch farzandi: ikki qizi va bir oʻgʻli boʻlgan. Qizlarining ismi Ayten El-Bekri, Kubilay El-Bekri va oʻgʻli esa Shermin El-Bekri edi. Oʻgʻli Kubilay kelib chiqishi turk boʻlgan Gönül xonimga uylangan. Qizi Ayten esa mashhur misrlik professor Zekeriya Nasrga turmushga chiqqan. Shermin va Aytenning ikkalasi ham Fransiyaning Parij shahrida yashashgan.

## Vafoti
1952-yilda malikalarga Turkiyaga qaytishga ruxsat beruvchi qonun qabul qilingan, biroq Adile yurtiga qaytmagan va Qohirada qolishni tanlagan. U 1979-yil fevralida 78 yoshida Qohirada vafot etgan.

## Nasabi

## Manbalar

## Adabiyotlar
* 
* 
*
Ayyubxon Ashiraliyev

**Ayyubxon Ashiraliyev Adhamjon o'g'li** (tug'ilgan: 2005-yil 27-yanvar, Farg'ona viloyati, Dang'ara tumani) — O'zbekistonlik yosh mutaxassis va talaba. Hozirda Toshkent Axborot Texnologiyalari Universiteti (TATU)da Kompyuter injiniring yo'nalishi bo'yicha 3-kurs tahsilini davom ettirmoqda.

## Biografiya
Ayyubxon Ashiraliyev 2005-yil 27-yanvarda O'zbekiston Respublikasining Farg'ona viloyati, Dang'ara tumanida tavallud topgan. Maktab ta'limini o'z tumanida muvaffaqiyatli yakunlagan. Hozirda Toshkent Axborot Texnologiyalari Universitetida (TATU) Kompyuter injiniring mutaxassisligi bo'yicha oliy ta'lim olmoqda.

## Kasbiy faoliyat
Ayyubxon Ashiraliyev ta'lim olish bilan bir qatorda, xalqaro onlayn platformalarda ma'lumotlar tahlili va sun'iy intellekt sohasida bilimlarini faol oshirib bormoqda. U Coursera platformasida Google tomonidan taqdim etilgan **Google Data Analytics** sertifikat dasturini muvaffaqiyatli yakunlagan.

### Ilmiy maqolalar
* **Sun'iy intellekt etikasi: xavf va imkoniyatlar** — 
Toshkent axborot texnologiyalari universiteti, 
2025-yil noyabr.

### Sertifikatlar

#### Google Data Analytics dasturi
* **Foundations: Data, Data, Everywhere** — 94.12% baho, 2025-yil 21-noyabr.
* **Ask Questions to Make Data-Driven Decisions** — 100% baho, 2025-yil 19-noyabr.
* **Prepare Data for Exploration** — 97.91% baho, 2025-yil 19-noyabr.
* **Process Data from Dirty to Clean** — 100% baho, 2025-yil 19-noyabr.
* **Analyze Data to Answer Questions** — 94.68% baho, 2025-yil 20-noyabr.
* **Share Data Through the Art of Visualization** — 94.47% baho, 2025-yil 20-noyabr.
* **Data Analysis with R Programming** — 97.37% baho, 2025-yil 20-noyabr.
* **Google Data Analytics Capstone: Complete a Case Study** — 100% baho, 2025-yil 20-noyabr.

#### Boshqa sertifikatlar
* **Accelerate Your Job Search with AI** — 100% baho, 2025-yil 20-noyabr.
* **Five Million AI Leaders** — BAA va O'zbekiston hukumati qo'shma dasturi doirasida sun'iy intellekt sohasida prompt injiniring bo'yicha sertifikat olgan (2026-yil 14-mart).

## Qiziqishlari
* **Shahmat** — mantiqiy fikrlash qobiliyatini rivojlantiruvchi bu o'yinni sevib o'ynaydi.
* **Rubik kubi** — geometrik jumboqlarni yechishga ishtiyoqi bor.
* **Grafik dizayn** — Adobe Photoshop dasturi bilan mustaqil ishlaydi.
* **Ingliz tili** — o'rta darajada ingliz tilida muloqot qila oladi va tilni takomillashtirib bormoqda.
* **Sport** — muntazam ravishda sport zali mashg'ulotlariga qatnaydi hamda suzish bilan shug'ullanadi.

## Manbalar
Tina Garabedian

**Tina Garabedian** (; 1997-yil 13-iyunda tugʻilgan) — faoliyatini yakunlagan arman-kanadalik mus ustida raqqos. Simon Proulx-Sénécal bilan birga 2022-yilgi Qishki Olimpiada oʻyinlarida Armaniston sharafini himoya qilgan.

## Shaxsiy hayoti
Tina Garabedian 1997-yil 13-iyunda Kanadaning Kvebek provinsiyasi Laval shahrida dunyoga kelgan. Onasining ismi Maral Dermeguerditchian, otasi John Garabedian boʻlgan. Ular oilada uch qiz boʻlishgan. Garabedianning otasi ham, onasi ham Livanda tugʻilgan. Garabedian 7-sinfgacha kollejga tayyorlovchi L'École Arménienne Sourp Hagop maktabida taʼlim olgan, soʻngra mashgʻulot jadvaliga moslashish uchun Gérald-Godin kollejiga oʻtgan. 2021-yilda u McGill universitetini imtiyozli diplom bilan tamomlagan va eng yuqori natijalari uchun Laddie Millen mukofotini qoʻlga kiritgan. Garabedian Kanada va Armaniston fuqaroligiga ega.

## Faoliyati
### Dastlabki yillar
Garabedian 2002-yilda konkida uchish sporti bilan shugʻullana boshlagan. U 14 yoshigacha musobaqalarning yakkalik yoʻnalishlarida ishtirok etgan, keyin esa bir yil davomida sinxron konkida uchish jamoasi aʼzosi boʻlgan. 2012-yilda u Alexandre Laliberté bilan juftlik boʻlib musobaqada qatnashgan. Oʻsmirlar darjasida oʻyinlarda ishtirok etgan juftlik 2014-yilgi Kanada chempionatida 9-oʻrinni egallagan va keyingi mavsumda xalqaro maydonda Armaniston nomidan oʻzlarining debyut ishtiroklarini qayd etishgan. 2014–15 ISU Oʻsmirlar oʻrtasida Grand Prix oʻyinlari doirasidagi ikkala bosqichida: Chexiyaning Ostrava shahri, shuningdek, Germaniyaning Drezden shahrida ham 7-oʻrinni egallashgan. Shundan keyin Garabedian/Laliberté juftligi Tallinda oʻtkazilgan 2015-yilgi oʻsmirlar oʻrtasida jahon chempionatiga yoʻllanma olgan. Estoniyada ular qisqa raqs yoʻnalishida 18-oʻrinni olishgan va ixtiyoriy raqs yoʻnalishiga yoʻllanmani qoʻlga kiritishgan. Bu yoʻnalishda esa ular 15-oʻrinni egallab, umumiy hisobda 16-oʻringa koʻtarilishgan.

### Proulx-Sénécal bilan hamkorlik
2015-yil may oyida Garabedian Simon Proulx-Sénécal bilan juftlik sifatida musobaqalarda chiqish qila boshlagan. Ular birgalikda kattalar oʻrtasida oʻyinlarda ishtirok etishgan. Garabedian sportdagi jufti haqida shunday degan: „Murabbiylarim men raqsni endi boshlagan paytimdayoq bizni birga uchishimizni xohlashgan, lekin u allaqachon 21 yoshda boʻlib, kattalar oʻrtasidagi musobaqalarda ishtirok etishi kerak edi, men esa bunga hali tayyor emasdim“.

2016-yil yanvar oyida Garabedian/Proulx-Sénécal juftligi Slovakiyaning Bratislava shahrida boʻlib oʻtgan Yevropa chempionatining yakuniy bosqichiga yoʻllanma olgan yigirma jamoa qatoriga kirgan. Ular qisqa raqsda 20-oʻrinni egallagan. Ixtiyoriy raqsda esa 18-oʻrinni egallab, umumiy hisobda ham 18-oʻrindan joy olgan.

## Manbalar

## Havolalar

*
Butunrossiya musulmon ayollari qurultoyi

**Butunrossiya musulmon ayollari qurultoyi** 1917-yil 24–27-aprel kunlari Qozon shahrida boʻlib oʻtgan boʻlib, Rossiyadagi Fevral inqilobidan keyin musulmon ayollarning muhim forumi hisoblangan. U sobiq Rossiya imperiyasining turli hududlaridan, jumladan Qrim, Kavkaz, Turkiston, Litva va Sibirdan kelgan 72 nafar delegat va 300 ga yaqin tomoshabinni birlashtirgan. Qurultoy bir oy oʻtib Moskvada boʻlib oʻtgan ga tayyorgarlik vazifasini bajargan.

Ishtirokchilar orasida jamoat arboblari, yetuk oʻqituvchilar, universitet talabalari va bitiruvchilari, shuningdek, ishchi ayollar bor edi. Mashhur qatnashchilar orasida Xädiçä Yamaşeva, Salima Yoqubova, , Ilhamiya Tuxtarova, , Fatixa Aytova va Gulsum Asfendiyarova bor edi.

Qurultoyni uning raisi Xädiçä Yamaşeva ochib, shunday degan edi:Avvallari davlat bizga oʻzimizning huquqsiz va ezilgan ahvolimiz haqida gapirishni man etar edi. Endi esa sobiq tuzum qulagach, inqilob bizga ozodlikni berdi. [Rossiya musulmonlari] Markaziy byurosi nomidan men bu quvonchlik xabarni sizlar bilan baham koʻrmoqchiman va qurultoy aʼzolarini chin qalbimdan tabriklayman…

Qurultoyda qabul qilingan qarorlar va rezolyutsiyalar musulmon ayollarini ozod etish va ularning jamiyat hamda oiladagi ijtimoiy mavqeini oʻzgartirish jarayonining boshlanishi boʻldi. Eng muhim rezolyatsiyalardan biri „Islomda erkaklar va ayollarning tengligi toʻgʻrisida“ boʻlib, u uchta asosiy bandni oʻz ichiga olgan edi:.

# Shariatga koʻra, erkaklar va ayollar tengdir.
# Shariatga koʻra, ayollar siyosiy va ijtimoiy faoliyatda ishtirok etish huquqiga ega. Shuning uchun shariat asosida ayollar saylovlarda ishtirok etishlari mumkin.
# Shariatda ayollarning hijob kiyishi yoki yuzlarini berkitib yurishi haqida alohida buyruq yoʻq.

Oila va nikoh munosabatlariga oid ravishda, koʻpxotinlilikni taqiqlovchi, ayollarning taloq (ajralish) huquqini tasdiqlovchi hamda nikoh marosimida kelin va kuyovning shaxsan ishtirok etishini majburiy etib belgilovchi moddalar qabul qilingan.

## Manbalar
Acianthera cerberus

**Acianthera cerberus** — Orxideya oilasiga mansub oʻsimlik turi. Ushbu tur Boliviyada uchraydi.
## Manbalar
Acianthera capillaris

**Acianthera capillaris** — Orxideya oilasiga mansub oʻsimlik turi. Ushbu tur Boliviya, Braziliya, Kolumbiya, Ekvador, Paragvay, Venesuela, Venesuela Antillari va Shamol orollarida uchraydi.
## Manbalar
Aleksandra Grigoryan

**Aleksandra Grigoryan** (; 2005-yil 1-avgustda tugʻilgan) — armanistonlik ogʻir atletikachi. Ogʻir atletika boʻyicha jahon chempionati bronza medali sovrindori hamda ikki karra ogʻir atletika boʻyicha Yevropa chempionati medali sohibasi.

## Faoliyati
Aleksandra Grigoryan 2005-yil 1-avgustda Armanistonning Gyumri shahrida dunyoga kelgan.

Aleksandra Grigoryan 2022-yilda 49 kg vazn toifasida yoshlar oʻrtasida Yevropa chempionatida gʻoliblikni qoʻlga kiritgan. 2023-yilda sportchi Yerevan shahrida oʻtkazilgan kattalar oʻrtasida Yevropa chempionatida 55 kg vazn toifasida debyut ishtirokini amalga oshirdi va musobaqa yakuniy natijalariga koʻra oltinchi oʻrindan joy egalladi. 2023-yil sentyabr oyida Grigoryan Saudiya Arabistonida boʻlib oʻtgan kattalar oʻrtasida jahon chempionatida ishtirok etdi va ikkala mashqda jami 190 kg natijani qayd etgan holda 7-oʻrinni egalladi. 2023-yil noyabr oyida esa sportchi oʻz vazn toifasida yoshlar oʻrtasida jahon chempionatida gʻoliblikni qoʻlga kiritdi.

2024-yil fevral oyida Grigoryan Sofiya shahrida oʻtkazilgan Yevropa chempionatida ikkala mashq boʻyicha jami 196 kg toshni koʻtarib, musobaqaning oltin medaliga ega chiqdi. Sportchi oʻyinlarning siltab koʻtarish bahslarida 115 kg toshni koʻtarishga muvaffaq boʻldi va birinchi oʻrinni qayd etdi. 2024-yil oktyabr oyida u Polshada boʻlib oʻtgan yoshlar oʻrtasida oʻgir atletika boʻyicha Yevropa chempionatida ikkala mashq boʻyicha jami 200 kg natijani qayd etib, yana bir bor musobaqaning oltin medaliga sazovor boʻldi. Sportchi, shuningdek, bir yoʻnalishning oʻzida 115 kg toshni koʻtarib, ushbu yoʻnalishda ham yetakchilikni qoʻlga kiritdi. 2024-yil 8-dekabrda Grigoryan Bahraynning Manama shahrida boʻlib oʻtgan kattalar oʻrtasida jahon chempionatida umumiy 205 kg (85+120) natija bilan bronza medalga ega chiqdi. Shuningdek, sportchi siltab koʻtarish bahslarida kumush medal sohibasiga aylandi.

2025-yilda Kishinyov shahrida boʻlib oʻtgan Yevropa chempionatida Grigoryan 55 kg vazn toifasida jami 202 kg natija bilan kumush medalni qoʻlga kiritdi. U, shuningdek, siltab koʻtarish bahslarida 117 kg natija bilan musobaqa gʻolibiga aylandi. 2025-yil oktyabr oyida Grigoryan Albaniyaning Durres shahrida boʻlib oʻtgan Yoshlar va U23 Yevropa chempionatida ishtirok etdi. Sportchi 58 kg vazn toifasida siltab koʻtarish bahslarida 123 kg, dast koʻtarishda esa 91 kg toshni koʻtarib, Yevropa chempionligini qoʻlga kiritdi.

## Manbalar
Sayyid Mumtoz Ali

**Sayyid Mumtoz Ali Deobandiy** (27-sentyabr 1860 — 15-iyun 1935) hindistonlik sunniy ulamo va 19-asr oxirida ayollar huquqlari himoyachisi boʻlgan. U Dorul Ulum Deoband bitiruvchisi edi. Uning *Huquq-e-Nisvon* kitobi va rafiqasi Muhammadi Begim bilan birga boshlab yuborgan *[[Tahzib-un-Nisvon]]* jurnali ayollar huquqlari borasidagi kashshof asarlar qatoriga kiritiladi.

## Hayoti
Sayyid Mumtoz Ali 1860-yil 27-sentyabrda Britaniya Hindistonining Deoband shahrida tugʻilgan. U oʻz zamonasining mashhur ulamolaridan biri, Mahmud Hasan Deobandiyning zamondoshi va hammaslagi boʻlgan hamda Dorul Ulum Deobandda Muhammad Yoqub Nanautaviy va Muhammad Qosim Nanautaviylardan taʼlim olgan.

Deoband madrasasini tamomlagach, Mumtoz Ali Lahorga koʻchib oʻtdi va „Dorul Ishoat“ nashriyotini tashkil qildi. 1898-yil 1-iyulda u rafiqasi Muhammadi Begim muharrirligida *Tahzib-un-Nisvon* jurnalini chiqardi. Bu jurnal chop etilishi 1949-yilgacha davom etdi. 1898-yilda u Lahorda „Rifoh-e-Om matbaasi“ nomli nashriyotni yoʻlga qoʻydi; bu Lahorda egasi musulmon boʻlgan birinchi matbaa sanaladi. 1905-yilda u *Mushir-e-Modar* (Onaga maslahatchi) nomli jurnalni, 1909-yilda esa bolalar uchun moʻljallangan *Phul* (Gul) jurnalini chiqara boshladi, va shu tariqa urdu tilidagi bolalar adabiyotiga asos soldi.

Mumtoz Ali 1934-yilda Britaniya Hindistoni hukumati tomonidan „Shams-ul-Ulamo“ (maʼnosi: „Olimlar quyoshi“) unvoni bilan taqdirlangan. U 1935-yil 15-iyunda Lahorda vafot etgan.

## Adabiy merosi
* *Huquq-e-Nisvon*
* *Taz̲kiratulanbiyo*'
* *Tafsil ul-bayon fi maqosid al-Qurʼon* (6 jild)
* *Naqsh bo uṭhe*

## Merosi
Amerikalik tarixchi Gail Minault „Sayyid Mumtaz Ali and 'Huquq un-Niswanʼ: An Advocate of Womenʼs Rights in Islam in the Late Nineteenth Century“ maqolasida Mumtoz Alining *Huquq-e-Nisvon* asari haqida shunday deydi: „*Huquq-e-Nisvon* shubhasiz oʻz davri uchun haddan tashqari ilgʻor asar edi. Bugungi kunda musulmon shaxsiy huquqini isloh qilish zarurati borasidagi munozarolarni inobatga olgan holda, shariatda ayollar huquqlari himoyasi yoʻlidagi bu ilk fidoyini yodga olish joizdir“. Mumtoz Alining *Tafsil ul-bayon fi maqosid al-Qurʼon* asarini yuqori baholar ekan, sobiq Quddus bosh muftiyi Amin al-Husayniy „bunday kitob arab dunyosida ham mavjud emas“, deya taʼkidlaydi. Mumtoz Alining Qurʼonga bagʻishlangan ushbu 6 jildlik asari Anvar Shah Kashmiriy, Abul Kalam Azad va Sayyid Sulaymon Nadviy kabi ilm ahli tomonidan ham maqtovga sazovor boʻlgan.

## Manbalar